1. ΝΟΜΟΣ ΒΣΟΒ΄ της 24/26 Ιουν.1895 Περί της υπηρεσίας του Δημοσίου Χρέους. Κατηργήθη δια του Νόμ.ΒΧΛΓ΄ 2 .ΝΟΜΟΣ ΒΧΛΓ΄ της 29 Μαΐου/20 Ιουλ.1899 Περί υπηρεσίας του Δημοσίου Χρέους. (Αφορά την οργάνωσιν και τας αρμοδιότητας του Τμήματος Δημοσίου Χρέους παρά τω Υπουργείω Οικονομικών Βλ. ήδη τας περί Διευθύνσεως Δημοσίου Χρέους διατάξεις των άρθρ.8 Β.Δ.4/8 Δεκ.1936 περί οργανισμού της Γ.Δ.Δ.Λ. και άρθρ.117-118 Νόμ.ΣΙΒ΄/1852 εν τόμω 25 σελ.21 και 49). 3. ΝΟΜΟΣ ΓΦΞΓ΄(3563) της 20/22 Φεβρ.1910 Περί καταστροφής δια του πυρός εξωφλημένων τοκομεριδίων και ομολογιών εθνικών δανείων. Τα μετά πενταετίαν από της λήξεως αυτών παραγραφόμενα τοκομερίδια και οι κληρωθέντες ή εξαγορασθέντες τίτλοι των εθνικών δανείων εις χρυσόν και τραπεζικά γραμμάτια., καταστρέφονται δια του πυρός ενώπιον επιτροπής αποτελούμενης εκ του Προέδρου του Ελεγκτικού Συνεδρίου και του τμηματάρχου του Δημοσίου χρέους ή των νομίμων αυτών αναπληρωτών, μετά προηγουμένην αυτών εξέλεγξιν υπό της αρμόδιας υπηρεσίας του Δημοσίου Χρέους. Ως δικαιολογητικά δε των εκδοθέντων ενταλμάτων αποστέλλονται προς το Ελεγκτικόν Συνέδριον, όπως προσαρτηθώσιν εις ταύτα, αντί των εν τω άρθρ.15 του Νόμ. ΒΧΛΓ΄ της 28 Μαΐου 1899 αναφερομένων τοκομεριδίων και ομολογιών, τα πρωτόκολλα καταστροφής εκάστης λήξεως μετά των οικείων πινάκων καταγραφής των τοκομεριδίων και ομολογιών. 